Wales

**Walesin kuningaskunta** (eng. *Kingdom of Wales*), eli **Wales** tai **Etelä-Wales** (eng. *South Wales*), on käyttäjän Mehtu luoma valtio Euroopassa, Britteinsaarilla, joka on tähän mennessä valtiopelissä numero 15. Maan ainoa rajanaapurimaa on Kirjala. Valtion pinta-ala on noin 23 800 neliökilometriä ja asukasluku noin 5,3 miljoonaa. Walesin pääkaupunki on Devos.

**//Historia, nykyisyys, tulevaisuus lyhyesti.//**

## **Maantiede**

### **Fyysinen maantiede**

Suurin osa Walesin valtiosta sijaitsee Etelä-Walesin niemimaalla Devosin kanaalin ja Englannin kanaalin välissä. Maalla on jopa 1130 kilometriä rantaviivaa. Walesilla on maarajaa ainoastaan Kirjalan kuningaskunnan kanssa pohjoisessa ja idässä. Maan pääkaupunki, ja samalla suurin kaupunki, Devos sijaitsee Devosin kanaalin varrella. Muita suuria kaupunkeja ovat esimerkiksi Porthgam, Swyeham ja Bookwell.

Wales on pinnanmuodoiltaan melko tasaista aluetta korkeimman kohdankin kohotessa vain 621 metrin korkeuteen. Niemimaan kärjen maisemat koostuvat kallioisista rannikoista ja korkeista nummimaista. Maan itäosia koristavat laajat savilaaksot sekä liitu- ja kalkkikivikalliot.

### **Ilmasto**

Walesissa vallitsee meri-ilmasto. Ilmastolle tyypillistä ovat viileät talvet, lämpimät kesät ja ympäri vuoden kestävät sateet, jotka ovat yleisempiä talvella. Vuotuinen sademäärä on noin 1000 millimetriä ja korkeintaan 2000 millimetriä. Kesän maksimilämpötilat vaihtelevat 18° C - 22° C välillä ja talven alimmat lämpötilat 1° C - 4° C välillä. Etelä-Wales on myös Britteinsaarten tuulisin alue suurimman osan tuulista tullessa lounaasta, mereltä, tai koillisesta, mantereelta.

Sisämaassa sademäärät ovat hiukan alhaisempia kuin rannikolla. Myös kesän lämpötilat ovat keskimäärin korkeampia sisämaassa, mutta talvet ovat sitä vastoin kylmempiä.

Rannikoalueilla talvet ovat sisämaahan verrattuna lämpimämpiä kesien taas ollessa hiukan viileämpiä. Lumisateet ovat harvinaisempia, mutta vettä sataa taas enemmän. Rannikko on myös valtion tuulisinta aluetta, mutta myös auringonpaistetta saadaan enemmän kuin sisämaassa .

## **Historia**

### **Esihistoria**

Gloenwell-Pleagon lähistöllä sijaitsevasta louhoksesta on löytynyt todisteita esineistä, joita nykyihmisen edeltäjät, mahdollisesti Homo heidelbergensis -lajin edustajat ovat tehneet arviolta 500 000 vuotta sitten. Etelä-Kirjalasta ja Walesista on muutenkin löydetty viimeaikoina paljon todisteita mahdollisesta ihmisten saapumisesta alueelle ennen viimeistä jääkautta. Brittein saaret olivat tuolloin yhteydessä mantereeseen ja ihmiset ovat saattaneet siirtyä toistuvasti alueelle ja takaisin ilmaston vaihdellessa. On löydetty todisteita ihmisen asumisesta Cooren rotkon luolissa 11 000-10 000 vuotta ennen ajanlaskun alkua. Tänä aikana tundra väistyi muun kasvillisuuden, kuten lehtimetsien ja nurmimaan tieltä ja mahdollisti ihmisasutuksen alueella.

Viimeisen jääkauden lopussa Devosin kanaali oli kuivaa maata, mutta pian vedenpinta nousi, mikä johti huomattaviin muutoksiin alueen rannikolla. Valtaosa niemimaasta oli tulvavesien vallassa, mutta kuivilla alueilla tiedetään eläneen metsästäjäkansaa. Walesin alueen vanhin luuranko, Cooren ihminen, asui Cooren rotkossa arviolta 7200 eaa, hiukan jääkauden päättymisen jälkeen. On kuitenkin epäselvää, oliko alue jatkuvasti asutettu viimeiset 4000 vuotta vai palasivatko ihmiset takaisin ilmojen lämmettyä. Alue oli voimakkaasti asutettua neoliittisella sekä pronssi- ja rautakaudella. Muun muassa lukuisia muistomerkkejä ja hautakiviröykkiöitä on vieläkin olemassa tuolta ajanjaksolta.

## Lähteet

1. ↑ https://www.reddit.com/r/vexillology/comments/4qkaxn/flag\_of\_the\_united\_kingdom\_of\_england\_and\_wales/
2. ↑ https://en.wikipedia.org/wiki/South\_West\_England#Geology\_and\_landscape
3. ↑ https://en.wikipedia.org/wiki/Climate\_of\_south-west\_England